**Zmluva o poskytnutí**

**„Virtuálnej aukčnej siene PROEBIZ“**

**a služieb s ňou spojených**

č…………/iniciály subjektu/iniciály tímu

Nižšie uvedeného dňa, mesiaca a roka uzatvorili:

**1. firma**, sídlo

zastúpená:

IČ: , DIČ: , IČ DPH:

Zapísaná

ďalej len ako „**objednávateľ**“na strane jednej

a

**2. NAR marketing s.r.o., organizačná zložka podniku zahraničnej osoby**

sídlo: Šulekova 2, 811 06  Bratislava

poštová adresa: Masarykovo náměstí 52/33, 702 00 Moravská Ostrava, Česká republika

zastúpená: Miloslavom Kaplanom, vedúcim organizačnej zložky

IČO: 36694207, DIČ: 2022277576, IČ DPH: SK2022277576

Zapísaná na Okresnom súde Bratislava I, Oddiel Po, Vložka číslo 1687/B

ďalej len ako „**poskytovateľ**“ na strane druhej

t ú t o z m l u v u

**I. Predmet zmluvy**

1. Poskytovateľ umožňuje objednávateľovi používanie Virtuálnej aukčnej siene PROEBIZ (ERMMA), umiestenej na serveri poskytovateľa, vzdialeným prístupom cez internetové rozhranie (služba ASP), ktorá zahŕňa službu Maintenance (hotline, správa dát, zálohovanie dát, update a upgrade), po dobu uvedenú v bode II. 1. tejto zmluvy.

**II. Časové plnenie zmluvy**

1. Poskytovateľ umožní objednávateľovi používanie Virtuálnej aukčnej siene PROEBIZ na dobu   
   1 roka, počínajúc dňom účinnosti tejto zmluvy a po uplynutí tejto doby vždy na dobu ďalšieho roka, pokiaľ objednávateľ najneskôr 15 dní pred uplynutím prebiehajúcej ročnej doby nedoručí poskytovateľovi oznámenie, že o ďalšie poskytovanie zjednaného plnenia nemá záujem alebo ak poskytovateľ nedoručí objednávateľovi oznámenie, že už plnenie nebude ďalej poskytovať. Oznámenie možno zaslať aj emailom. Toto predĺženie zmluvného vzťahu je možné uskutočniť opakovane.

**III. Cenové dojednania**

1. Cena za používanie Virtuálnej aukčnej siene PROEBIZ po dobu 1 roka je stanovená dohodou, a to vo výške 9.000,- EUR plus DPH (slovom: deväťtisíc eur).
2. Objednávateľ sa zaväzuje zaplatiť poskytovateľovi cenu uvedenú v bode III. 1. na základe faktúry - daňového dokladu vystaveného poskytovateľom, ktorý bude splatný do 14 dní odo dňa vystavenia faktúry.
3. Dátum uskutočnenia zdaniteľného plnenia nastáva dňom účinnosti tejto zmluvy a v nasledujúcich rokoch vždy rovnaký deň a mesiac.
4. Objednávateľ súhlasí s použitím elektronickej faktúry zaslanej vo formáte PDF. Faktúry budú zasielané na e-mail objednávateľa: ………………………………. Faktúry budú obsahovať zaručený elektronický podpis a budú spĺňať všetky náležitosti pre elektronické zasielanie dokladov.
5. Pre prípad, že objednávateľ cenu podľa bodu III. 1. nezaplatí riadne a včas, sa zmluvné strany dohodli, že poskytovateľ je oprávnený zneprístupniť objednávateľovi prístup do Virtuálnej aukčnej siene PROEBIZ do doby, než bude celá dojednaná cena objednávateľom uhradená.

**IV. Oprávnenie**

1. Oprávnenie podľa tejto zmluvy sa udeľuje ako neprenosné. Objednávateľ môže realizovať vo Virtuálnej aukčnej sieni PROEBIZ definovanej v predmete zmluvy eAukčné prípady len pre potreby objednávateľa so sídlom na území Slovenskej republiky a len prostredníctvom svojich zamestnancov. Objednávateľ nie je oprávnený k prevodu a k predaji svojich práv k používaniu Virtuálnej aukčnej siene PROEBIZ tretej osobe. Porušenie týchto záväzkov zo strany objednávateľa zakladá právo poskytovateľa od tejto zmluvy odstúpiť a zamedziť prístup do Virtuálnej aukčnej siene PROEBIZ.
2. Objednávateľ toto oprávnenie prijíma a zaväzuje sa za používanie Virtuálnej aukčnej siene PROEBIZ zaplatiť dojednanú cenu a dodržiavať podmienky stanovené touto zmluvou.

**V. Práva a povinnosti objednávateľa**

1. Objednávateľ má k dispozícii jednu Virtuálnu aukčnú sieň, v ktorej môže pracovať 15 zamestnancov (administrátorov) a realizovať neobmedzený počet eAukčných prípadov.
2. Objednávateľ má vo Virtuálnej aukčnej sieni k dispozícii svoje eAukčné prípady 2 roky odo dňa ich realizácie. V prípade záujmu objednávateľa o prístup k eAukčným prípadom starším ako   
   2 roky, bude prístup spoplatnený v rámci služby Sprístupnenie historických eAukcií.
3. Objednávateľ súhlasí so zverejnením názvu a loga firmy v prehľade používateľov sw PROEBIZ.

**VI. Práva a povinnosti poskytovateľa**

1. Poskytovateľ sa zaväzuje, že bezodkladne po podpise tejto zmluvy umožní objednávateľovi cez internetové rozhranie prístup k Virtuálnej aukčnej sieni PROEBIZ, ktorá bude označená názvom   
   a prípadne logom objednávateľa a bude zabezpečená zdieľaným SSL certifikátom.
2. Poskytovateľ bude poskytovať službu Hotline, ktorá je k dispozícii každý pracovný deň od 8.00 do 17.00 hodiny. Otázky týkajúce sa funkcionalít a technického zaistenia eAukcií v systéme PROEBIZ zodpovedajú pracovníci poskytovateľa na telefónnych číslach +421 220 255 999 a +420 597 587 111 alebo e-mailom na houston@proebiz.com.

**VII. Ostatné dojednania**

1. Poskytovateľ garantuje 99,5% dostupnosť Virtuálnej aukčnej siene PROEBIZ v kalendárnom mesiaci.
2. Poskytovateľ si vyhradzuje právo, v dňoch pracovného pokoja a v období po 20. hodine v dňoch pracovných, na krátkodobé prerušenie prevádzky serverov, napr. z dôvodu údržby, update, upgrade a opráv alebo výmeny tých častí systému, ktoré priamo ovplyvňujú poskytovanie služieb podľa tejto zmluvy.
3. Poskytovateľ nenesie zodpovednosť za prerušenie poskytovania služieb zavineného tretími osobami či zásahom vyššej moci (požiar, zemetrasenie, apod.), prípadne poruchou na zariadeniach ostatných dodávateľov (výpadok elektrickej energie, výpadok iných serverov, apod.), pokiaľ preukázateľne nebol schopný týmto skutočnostiam zabrániť alebo predísť. Poskytovateľ nezodpovedá za prípadné škody či ušlý zisk objednávateľa v súvislosti s prerušením poskytovaných služieb.
4. Zmluvné strany sa dohodli, že všetky informácie, ktoré si poskytnú v rámci zmluvného vzťahu založeného touto zmluvou, mimo verejne prístupné informácie, sú dôverné a tajné a zmluvné strany sú povinné ich chrániť a utajovať pred tretími osobami. Zmluvné strany sa dohodli, že táto povinnosť trvá i po dobu 6 mesiacov odo dňa ukončenia zmluvy.

**VIII. Vymedzenie pojmov**

1. Virtuálna aukčná sieň PROEBIZ - elektronický nástroj k realizácii eAukčných prípadov.
2. ERMMA - anglická reverzná multipoložková multikriteriálna eAukcia.
3. eAukčné prípady (eAukcia) - elektronické výberové konanie, umožňujúce súťažiacim, ktorí predložia ponuku, reagovať v reálnom čase na ponuky, resp. zmeny ponúk konkurenčných súťažiacich.
4. Administrátor - pracovník objednávateľa, ktorý pripravuje, koordinuje a realizuje eAukčné prípady.
5. Hotline - rieši technické požiadavky ako napr. problémy s prihlásením, s prehliadačom, správne nastavenie webového prehliadača, nastavenie cookies, nemožnosť zadať ponuku, apod. Hotline je poskytovaný pomocou telefónu, emailu alebo chatu.
6. Zálohovanie dát - zálohovanie databáz a všetkých dátových štruktúr poskytovateľom   
   1x denne s archivovaním na externom médiu. Zálohy sú ukladané v šifrovanej podobe.
7. Správa dát - údržba dát v databázach a file systému.
8. Update - údržba software, priebežné vydávanie záplat a opráv či už funkčných alebo bezpečnostných.
9. Upgrade - nové alebo zdokonalené funkcionality software, zmenu (povýšenie) software na novšiu verziu.
10. SSL certifikát - identifikačný preukaz serveru, obsahujúci šifrovací kľúč, ktorým sú dáta bezpečne chránené proti zneužitiu v priebehu prenosu dát na Internete.
11. Sprístupnenie historických eAukcií - stály prístup poverených osôb objednávateľa k eAukciím a RFx Dopytom starším ako 2 roky v prostrediu aktuálnej eAukčnej siene PROEBIZ.

**IX. Záverečné dojednania**

1. Zmluva nadobúda platnosť a účinnosť dňom jej podpisu oboma zmluvnými stranami.
2. Táto zmluva je vyhotovená v dvoch exemplároch, z ktorých každá zmluvná strana preberá jedno vyhotovenie.
3. Všetky zmeny a doplnky tejto zmluvy je potrebné vykonať v písomnej podobe, podpísané oboma zmluvnými stranami.
4. Zmluvné strany sa zaväzujú, že všetky prípadné spory, ktoré vzniknú z tejto zmluvy, budú riešiť vzájomnou dohodou s cieľom zachovania dobrých obchodných vzťahov.

V  dňa V Bratislave dňa

………..………………..………………..…. ………..……….…………………….………

za objednávateľa za poskytovateľa

NAR marketing s.r.o., o.z.